CELEX: 32018R1646
Language: ro
Date: 2018-07-13 00:00:00
Title: Regulamentul delegat (UE) 2018/1646 al Comisiei din 13 iulie 2018 de completare a Regulamentului (UE) 2016/1011 al Parlamentului European și al Consiliului în ceea ce privește standardele tehnice de reglementare pentru informațiile care trebuie furnizate într-o cerere de autorizare și într-o cerere de înregistrare (Text cu relevanță pentru SEE.)

5.11.2018   
               
               
                  RO
               
               
                  Jurnalul Oficial al Uniunii Europene
               
               
                  L 274/43
               
            
         REGULAMENTUL DELEGAT (UE) 2018/1646 AL COMISIEI
         din 13 iulie 2018
         de completare a Regulamentului (UE) 2016/1011 al Parlamentului European și al Consiliului în ceea ce privește standardele tehnice de reglementare pentru informațiile care trebuie furnizate într-o cerere de autorizare și într-o cerere de înregistrare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1011 al Parlamentului European și al Consiliului din 8 iunie 2016 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și de modificare a Directivelor 2008/48/CE și 2014/17/UE și a Regulamentului (UE) nr. 596/2014 (1), în special articolul 34 alineatul (8),
         întrucât:
         
                     (1)
                  
                  
                     Prezentul regulament stabilește informațiile pe care autoritatea competentă ar trebui să le primească într-o cerere de autorizare sau de înregistrare a unui administrator de indici de referință, în funcție de caracteristicile solicitantului sau de indicii de referință furnizați și destinați utilizării în Uniune. Precizarea informațiilor care trebuie furnizate în cererea de autorizare și în cererea de înregistrare promovează un proces comun și coerent în întreaga Uniune.
                  
               
                     (2)
                  
                  
                     Este important ca autoritatea competentă să primească informațiile prevăzute în prezentul regulament pentru a putea evalua dacă măsurile luate de solicitant în vederea autorizării sau a înregistrării îndeplinesc cerințele stabilite în Regulamentul (UE) 2016/1011.
                  
               
                     (3)
                  
                  
                     Pentru ca autoritatea competentă să evalueze dacă eventualele conflicte de interese care decurg din activitatea legată de indicii de referință și din interesele de afaceri ale proprietarilor solicitantului ar putea afecta independența solicitantului atunci când se calculează indicele de referință și, prin urmare, exactitatea și integritatea indicelui de referință, solicitantul ar trebui să fie obligat să furnizeze informații cu privire la activitățile proprietarilor săi și la structura de proprietate a societăților sale mamă.
                  
               
                     (4)
                  
                  
                     Pentru calcularea indicelui de referință, solicitantul ar trebui să pună la dispoziție informații privind componența, funcționarea și independența organelor sale de conducere, astfel încât autoritatea competentă să poată evalua dacă structura de guvernanță corporativă garantează atât independența solicitantului la calcularea indicelui de referință, cât și evitarea și gestionarea conflictelor de interese.
                  
               
                     (5)
                  
                  
                     Solicitantul ar trebui să furnizeze informații cu privire la politicile și procedurile sale de identificare, gestionare, atenuare și divulgare a conflictelor de interese în ceea ce privește activitatea sa de furnizare de indici de referință sau de familii de indici de referință. În cazul indicilor de referință critici, dată fiind importanța lor sistemică mai mare, un solicitant ar trebui să furnizeze autorității competente un inventar actualizat al conflictelor de interese existente, împreună cu o explicație a modului în care sunt gestionate acestea.
                  
               
                     (6)
                  
                  
                     Pentru a-i permite autorității competente să evalueze pertinența și soliditatea structurii sale de control intern, a funcției sale de supraveghere și a cadrului său de responsabilitate, solicitantul ar trebui să prezinte politicile și procedurile de monitorizare a activităților de furnizare a unui indice de referință sau a unei familii de indici de referință. Aceste informații sunt necesare pentru ca autoritatea competentă să poată evalua dacă politicile și procedurile respective îndeplinesc cerințele prevăzute în Regulamentul (UE) 2016/1011.
                  
               
                     (7)
                  
                  
                     Ar trebui incluse în cerere și informații care să demonstreze autorității competente că controalele privind datele de intrare utilizate pentru determinarea indicilor de referință furnizați de solicitant sunt suficiente pentru a asigura reprezentativitatea, exactitatea și integritatea acestor date și că metodologia aplicată pentru calcularea indicilor de referință are toate caracteristicile impuse de Regulamentul (UE) 2016/1011.
                  
               
                     (8)
                  
                  
                     Pentru ca autoritatea competentă să poată evalua reprezentativitatea indicelui de referință pentru realitatea economică pe care dorește să o măsoare, solicitantul ar trebui să furnizeze autorității competente o descriere a indicelui de referință sau a familiei de indici de referință pe care îi furnizează sau intenționează să îi furnizeze, precum și a tipului de indici de referință în care se încadrează aceștia, în conformitate cu dispozițiile Regulamentului (UE) 2016/1011. Tipul în care se încadrează indicele de referință trebuie evaluat în funcție de cunoștințele de care dispune solicitantul și ar trebui să fie furnizat împreună cu indicarea surselor de date utilizate, astfel încât autoritatea competentă să poată stabili fiabilitatea și exhaustivitatea informațiilor subiacente.
                  
               
                     (9)
                  
                  
                     Atunci când solicitantul este o persoană fizică, conținutul unei cereri de autorizare sau de înregistrare ar trebui să fie stabilit în mod specific, întrucât structura organizațională a administratorului va fi foarte diferită de cea a unei persoane juridice.
                  
               
                     (10)
                  
                  
                     Prezentul regulament se bazează pe proiectul de standarde tehnice de reglementare înaintat Comisiei de Autoritatea Europeană pentru Valori Mobiliare și Piețe.
                  
               
                     (11)
                  
                  
                     Autoritatea Europeană pentru Valori Mobiliare și Piețe a efectuat consultări publice deschise cu privire la proiectul de standarde tehnice de reglementare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor, instituit în temeiul articolului 37 din Regulamentul (UE) nr. 1095/2010 al Parlamentului European și al Consiliului (2),
                  
               
                     (12)
                  
                  
                     Administratorii ar trebui să dispună de timp suficient pentru pregătirea cererilor și pentru asigurarea conformității cu cerințele prezentului regulament și cu standardele tehnice de reglementare menționate în anexă. Prin urmare, prezentul regulament ar trebui să se aplice după două luni de la intrarea sa în vigoare,
                  
               ADOPTĂ PREZENTUL REGULAMENT:
         
            Articolul 1
            Cerințe generale
            
               (1)   O cerere în temeiul articolului 34 din Regulamentul (UE) 2016/1011 trebuie să conțină, după caz, informații care includ:
               
                           (a)
                        
                        
                           elementele enumerate în anexa I, în cazul în care solicitantul este o persoană juridică care solicită autorizarea;
                        
                     
                           (b)
                        
                        
                           elementele enumerate în anexa II, în cazul în care solicitantul este o persoană juridică care solicită înregistrarea;
                        
                     
                           (c)
                        
                        
                           elementele enumerate în anexa I, în cazul în care solicitantul este o persoană fizică care solicită autorizarea, cu excepția informațiilor enumerate la punctul 1 literele (c), (f), (h) și (i) din anexa I;
                        
                     
                           (d)
                        
                        
                           elementele enumerate în anexa II, în cazul în care solicitantul este o persoană fizică care solicită înregistrarea, cu excepția informațiilor enumerate la punctul 1 literele (c), (f), (h) și (i) din anexa II.
                        
                     
            
               (2)   Cererea poate conține informații la nivelul unei familii de indici de referință numai atunci când niciunul dintre indicii de referință din cadrul familiei nu figurează pe lista indicilor de referință critici stabilită în conformitate cu articolul 20 alineatul (1) din Regulamentul (UE) 2016/1011.
            
            
               (3)   În cazul în care solicitantul omite să furnizeze una dintre informațiile solicitante, cererea trebuie să includă o explicație a motivului pentru care informația respectivă nu au fost furnizată.
            
            
               (4)   Solicitantul nu este obligat să furnizeze informațiile enumerate la punctul 1 literele (f) - (j) din anexa I sau, după caz, din anexa II, în măsura în care solicitantul este deja supravegheat în statul membru respectiv de către aceeași autoritate competentă pentru alte activități decât furnizarea de indici de referință.
            
         
         
            Articolul 2
            Informațiile care trebuie furnizate în funcție de tipurile de indici de referință
            
               (1)   Pentru orice indice de referință nesemnificativ pe care îl furnizează, un solicitant poate prezenta informațiile solicitate la punctul 6 din anexa I sau, după caz, la punctul 6 din anexa II sub formă de rezumat.
            
            
               (2)   Entitățile nesupravegheate care furnizează indici de referință critici și semnificativi prezintă informațiile enumerate în anexa I.
            
            
               (3)   Entitățile supravegheate care furnizează numai indici de referință necritici prezintă informațiile enumerate în prima coloană din anexa II.
            
            
               (4)   Un solicitant care furnizează numai indici de referință nesemnificativi prezintă informațiile enumerate în a doua coloană din anexa II.
            
            
               (5)   Fără a aduce atingere dispozițiilor prevăzute la alineatele (1)-(4), un solicitant care furnizează numai indici de referință bazați pe date reglementate nu trebuie să prezinte informațiile enumerate la punctul 5 litera (c), la punctul 6 litera (a) punctul (iii) și la punctul 6 litera (a) punctul (iv) din anexa I și din anexa II.
            
            
               (6)   Un solicitant care furnizează numai indici de referință bazați pe rata dobânzii prezintă informațiile enumerate în anexele la prezentul regulament și precizează în ce mod sunt puse în aplicare cerințele specifice stabilite în anexa I la Regulamentul (UE) 2016/1011 atunci când dispozițiile din anexa I la Regulamentul (UE) 2016/1011 se aplică cumulat cu cerințele de la Titlul II din Regulamentul (UE) 2016/1011 sau se substituie acestor cerințe, în temeiul articolului 18 din regulamentul menționat.
            
            
               (7)   Un solicitant care furnizează numai indici de referință bazați pe mărfuri prezintă informațiile enumerate în anexa I la prezentul regulament în cazul în care este o entitate nesupravegheată sau în cazul în care furnizează un indice de referință critic. În cazul în care este o entitate supravegheată și niciunul dintre indicii de referință pe care îi furnizează nu este un indice de referință critic, solicitantul prezintă informațiile enumerate în prima coloană din anexa II. Solicitantul precizează în ce mod sunt puse în aplicare cerințele stabilite în anexa II la Regulamentul (UE) 2016/1011 pentru orice indice de referință bazat pe mărfuri pentru care se aplică anexa II în locul titlului II din Regulamentul (UE) 2016/1011, în temeiul articolului 19 din Regulamentul (UE) 2016/1011.
            
         
         
            Articolul 3
            Informații specifice privind politicile și procedurile
            
               (1)   Toate politicile și procedurile prezentate în cerere trebuie să conțină sau să fie însoțite de:
               
                           (a)
                        
                        
                           precizarea identității persoanei responsabile sau a persoanelor responsabile de aprobarea și menținerea politicilor și a procedurilor;
                        
                     
                           (b)
                        
                        
                           descrierea modului în care este monitorizată respectarea politicilor și a procedurilor și identitatea persoanelor responsabile de această monitorizare;
                        
                     
                           (c)
                        
                        
                           descrierea măsurilor care trebuie luate în cazul unei încălcări a politicilor și a procedurilor.
                        
                     
            
               (2)   Pentru a se conforma dispozițiilor de la alineatul (1), un solicitant care face parte dintr-un grup poate prezenta politicile și procedurile grupului din care face parte dacă acestea se referă la furnizarea de indici de referință.
            
         
         
            Articolul 4
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 25 ianuarie 2019.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 iulie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 171, 29.6.2016, p. 1.
         
            (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
      
      
         
            ANEXA I
            
               Informațiile care trebuie furnizate într-o cerere de autorizare în temeiul articolului 34 din Regulamentul (UE) 2016/1011
            
            1.   INFORMAȚII GENERALE
            
                        (a)
                     
                     
                        Numele complet al solicitantului și identificatorul entității juridice (LEI).
                     
                  
                        (b)
                     
                     
                        Adresa sediului din Uniunea Europeană.
                     
                  
                        (c)
                     
                     
                        Statutul juridic.
                     
                  
                        (d)
                     
                     
                        Site web, dacă există.
                     
                  
                        (e)
                     
                     
                        În ceea ce privește persoana de contact în legătură cu cererea:
                        
                                    (i)
                                 
                                 
                                    numele;
                                 
                              
                                    (ii)
                                 
                                 
                                    funcția;
                                 
                              
                                    (iii)
                                 
                                 
                                    adresa;
                                 
                              
                                    (iv)
                                 
                                 
                                    adresa de e-mail;
                                 
                              
                                    (v)
                                 
                                 
                                    numărul de telefon.
                                 
                              
                  
                        (f)
                     
                     
                        În cazul în care solicitantul este o entitate supravegheată, informații privind situația actuală în materie de autorizare, inclusiv activitățile pentru care este autorizat și autoritatea competentă relevantă din statul membru de origine.
                     
                  
                        (g)
                     
                     
                        Descrierea operațiunilor desfășurate de solicitant pe teritoriul Uniunii Europene, indiferent dacă acestea fac sau nu obiectul reglementării financiare, care sunt relevante pentru activitatea de furnizare de indici de referință, împreună cu descrierea locurilor în cazul în care se desfășoară aceste operațiuni.
                     
                  
                        (h)
                     
                     
                        Orice act constitutiv, statutul sau alte documente constitutive.
                     
                  
                        (i)
                     
                     
                        Atunci când solicitantul face parte dintr-un grup, structura grupului, împreună cu diagrama structurii de proprietate, care să evidențieze legăturile dintre societatea-mamă și filiale. Întreprinderile și filialele care figurează în diagramă trebuie identificate prin denumirea lor completă, forma juridică și adresa sediului social și a sediului central.
                     
                  
                        (j)
                     
                     
                        O declarație pe propria răspundere privind buna reputație, inclusiv detalii, dacă este cazul, cu privire la:
                        
                                    (i)
                                 
                                 
                                    orice procedură de natură disciplinară inițiată împotriva sa (cu excepția cazului în care aceasta a fost respinsă);
                                 
                              
                                    (ii)
                                 
                                 
                                    orice refuz de acordare a autorizării sau a înregistrării de către o autoritate financiară;
                                 
                              
                                    (iii)
                                 
                                 
                                    orice retragere a autorizării sau a înregistrării de către o autoritate financiară.
                                 
                              
                  
                        (k)
                     
                     
                        Numărul de indici de referință furnizați.
                     
                  2.   STRUCTURA ORGANIZATORICĂ ȘI GUVERNANȚA
            
                        (a)
                     
                     
                        Structura organizatorică internă, și anume consiliul de administrație, comitetele conducerii superioare, funcția de supraveghere și orice alt organism intern care exercită funcții de conducere semnificative implicate în furnizarea unui indice de referință, inclusiv:
                        
                                    (i)
                                 
                                 
                                    mandatul acestora sau un rezumat al mandatului; și
                                 
                              
                                    (ii)
                                 
                                 
                                    aderarea la coduri de guvernanță sau la alte dispoziții similare.
                                 
                              
                  
                        (b)
                     
                     
                        Procedurile prin care se asigură că angajații unui administrator și orice altă persoană fizică ale cărei servicii sunt puse la dispoziția administratorului sau se află sub controlul administratorului și care sunt direct implicate în furnizarea unui indice de referință au competențele, cunoștințele și experiența necesare pentru îndeplinirea sarcinilor ce le sunt atribuite și își desfășoară activitatea respectând dispozițiile articolului 4 alineatul (7) din Regulamentul (UE) 2016/1011.
                     
                  
                        (c)
                     
                     
                        Numărul de angajați (temporari și permanenți) care participă la furnizarea unui indice de referință.
                     
                  3.   CONFLICTE DE INTERESE
            
                        (a)
                     
                     
                        Politicile și procedurile care abordează:
                        
                                    (i)
                                 
                                 
                                    modul în care sunt sau vor fi identificate, înregistrate, gestionate, atenuate, prevenite sau remediate conflictele de interese reale sau potențiale;
                                 
                              
                                    (ii)
                                 
                                 
                                    circumstanțele specifice care se aplică solicitantului sau unui anumit indice de referință furnizat de solicitant în legătură cu care este cel mai probabil să apară conflicte de interese, inclusiv în cazul în care în procesul de stabilire a indicelui de referință se utilizează avize ale experților sau puteri discreționare, în cazul în care solicitantul face parte din același grup cu un utilizator al indicelui de referință și în cazul în care solicitantul este un participant la piața sau realitatea economică pe care indicele de referință este destinat să o măsoare.
                                 
                              
                  
                        (b)
                     
                     
                        Pentru un indice de referință sau o familie de indici de referință, o listă a eventualelor conflicte de interese semnificative identificate, împreună cu măsurile de atenuare corespunzătoare. Pentru fiecare indice de referință critic, un inventar actualizat al conflictelor de interese reale sau potențiale, împreună cu măsurile de atenuare corespunzătoare.
                     
                  
                        (c)
                     
                     
                        Structura politicii de remunerare, precizând criteriile utilizate pentru stabilirea remunerației persoanelor care participă direct sau indirect la activitatea de furnizare de indici de referință.
                     
                  4.   STRUCTURA DE CONTROL INTERN, FUNCȚIA DE SUPRAVEGHERE ȘI CADRUL DE RESPONSABILITATE
            
                        (a)
                     
                     
                        Politicile și procedurile de monitorizare a activităților de furnizare a unui indice de referință sau a unei familii de indici de referință, inclusiv cele legate de:
                        
                                    (i)
                                 
                                 
                                    sistemele de tehnologie a informației;
                                 
                              
                                    (ii)
                                 
                                 
                                    gestionarea riscurilor, precum și o inventariere a riscurilor care pot apărea și care ar putea avea un impact asupra exactității, integrității și reprezentativității indicelui de referință furnizat sau asupra continuității activității de furnizare, împreună cu măsurile de atenuare corespunzătoare;
                                 
                              
                                    (iii)
                                 
                                 
                                    constituirea, rolul și exercitarea funcției de supraveghere, astfel cum este descrisă la articolul 5 din Regulamentul (UE) 2016/1011 și specificată în detaliu în standardele tehnice de reglementare adoptate în temeiul articolului 5 alineatul (5) din Regulamentul (UE) 2016/1011 (1), inclusiv procedurile de numire, de înlocuire sau de înlăturare a persoanelor în cadrul funcției de supraveghere;
                                 
                              
                                    (iv)
                                 
                                 
                                    constituirea, rolul și funcționarea cadrului de control, astfel cum este descris la articolul 6 din Regulamentul (UE) 2016/1011, inclusiv procedurile de numire, de înlocuire sau de înlăturare a persoanelor responsabile de acest cadru;
                                 
                              
                                    (v)
                                 
                                 
                                    cadrul de responsabilitate, astfel cum este descris la articolul 7 din Regulamentul (UE) 2016/1011, inclusiv procedurile de numire, de înlocuire sau de înlăturare a persoanelor responsabile de acest cadru.
                                 
                              
                  
                        (b)
                     
                     
                        Planurile de urgență pentru stabilirea și publicarea unui indice de referință pe bază temporară, inclusiv planurile de continuitate a activității și planurile de recuperare în caz de dezastru.
                     
                  
                        (c)
                     
                     
                        Procedurile de raportare internă a încălcărilor Regulamentului (UE) 2016/1011 de către cadrele de conducere, angajați și alte persoane fizice ale căror servicii sunt puse la dispoziția solicitantului sau se află sub controlul solicitantului.
                     
                  5.   DESCRIEREA INDICILOR DE REFERINȚĂ SAU A FAMILIILOR DE INDICI DE REFERINȚĂ FURNIZAȚI
            
                        (a)
                     
                     
                        Descrierea unui indice de referință sau a unei familii de indici de referință furnizați sau pe care solicitantul intenționează să îi furnizeze și tipul de indice de referință în care se încadrează, pe baza cunoștințelor pe care le deține solicitantul și ținând seama de dispozițiile Regulamentului (UE) 2016/1011, împreună cu indicarea surselor utilizate pentru stabilirea tipului de indice de referință.
                     
                  
                        (b)
                     
                     
                        Descrierea pieței sau a realității economice subiacente pe care indicele de referință sau familia de indici de referință este destinat(ă) să o măsoare, împreună cu indicarea surselor utilizate pentru a furnizarea acestei descrieri.
                     
                  
                        (c)
                     
                     
                        Descrierea contribuitorilor la un indice de referință sau la o familie de indici de referință, împreună cu codul de conduită, astfel cum este descris la articolul 15 din Regulamentul (UE) 2016/1011 și, în cazul indicilor de referință critici, denumirea și adresa contribuitorilor.
                     
                  
                        (d)
                     
                     
                        Informații privind măsurile aplicate pentru tratarea corecțiilor la stabilirea sau publicarea unui indice de referință sau a unei familii de indici de referință.
                     
                  
                        (e)
                     
                     
                        Informații privind procedura care urmează să fie aplicată de către administrator în cazul modificării unui indice de referință sau unei familii de indici de referință sau în cazul încetării furnizării unui indice de referință sau a unei familii de indici de referință în conformitate cu articolul 28 alineatul (1) din Regulamentul (UE) 2016/1011.
                     
                  6.   DATE DE INTRARE ȘI METODOLOGIE
            
                        (a)
                     
                     
                        Pentru fiecare indice de referință sau familie de indici de referință, politicile și procedurile aplicate cu privire la datele de intrare, inclusiv cele legate de:
                        
                                    (i)
                                 
                                 
                                    tipul de date de intrare utilizate, prioritatea lor de utilizare și eventuala utilizare a puterii discreționare sau a avizului unui expert;
                                 
                              
                                    (ii)
                                 
                                 
                                    procesele menite să asigure că datele de intrare sunt suficiente, adecvate și verificabile;
                                 
                              
                                    (iii)
                                 
                                 
                                    criteriile care stabilesc cine îi poate furniza date de intrare administratorului și procedura de selecție a contribuitorilor;
                                 
                              
                                    (iv)
                                 
                                 
                                    evaluarea datelor de intrare ale contribuitorului și procesul de validare a datelor de intrare.
                                 
                              
                  
                        (b)
                     
                     
                        Pentru fiecare indice de referință sau familie de indici de referință, în ceea ce privește metodologia:
                        
                                    (i)
                                 
                                 
                                    descrierea metodologiei, evidențiind principalele elemente ale metodologiei, astfel cum sunt prevăzute la articolul 13 din Regulamentul (UE) 2016/1011 și specificate în detaliu în standardele tehnice de reglementare adoptate în temeiul articolului 13 alineatul (3) din Regulamentul (UE) 2016/1011 (2);
                                 
                              
                                    (ii)
                                 
                                 
                                    Politicile și procedurile, inclusiv cele legate de:
                                    
                                                1.
                                             
                                             
                                                măsurile întreprinse pentru validarea și revizuirea metodologiei, inclusiv testele sau testările ex post realizate;
                                             
                                          
                                                2.
                                             
                                             
                                                procesul de consultare în cazul oricărei propuneri de modificare substanțială a metodologiei.
                                             
                                          
                              
                  7.   EXTERNALIZARE
            În cazul în care se externalizează o activitate care face parte din procesul de furnizare a unui indice de referință sau a unei familii de indici de referință:
            
                        (a)
                     
                     
                        acordurile de externalizare relevante, inclusiv acordurile privind nivelul serviciilor, care demonstrează conformitatea cu articolul 10 din Regulamentul (UE) 2016/1011;
                     
                  
                        (b)
                     
                     
                        detalii privind funcțiile externalizate, cu excepția cazului în care aceste informații sunt deja incluse în contractele relevante;
                     
                  
                        (c)
                     
                     
                        politicile și procedurile privind supravegherea activităților externalizate.
                     
                  8.   ALTE INFORMAȚII
            
                        (a)
                     
                     
                        Solicitantul poate furniza orice informație suplimentare relevantă pe care o consideră adecvată pentru cererea sa.
                     
                  
                        (b)
                     
                     
                        Solicitantul trebuie să prezinte informațiile solicitate în maniera și forma stipulate de autoritatea competentă.
                     
                  
               (1)  Regulamentul delegat (UE) 2018/1637 al Comisiei din 13 iulie 2018 de completare a Regulamentului (UE) 2016/1011 al Parlamentului European și al Consiliului în ceea ce privește standardele tehnice de reglementare pentru procedurile și caracteristicile funcției de supraveghere (a se vedea pagina 1 din prezentul Jurnal Oficial).
            
               (2)  Regulamentul delegat (UE) 2018/1641 al Comisiei din 13 iulie 2018 de completare a Regulamentului (UE) 2016/1011 al Parlamentului European și al Consiliului în ceea ce privește standardele tehnice de reglementare care precizează în detaliu informațiile care trebuie furnizate de administratorii indicilor de referință critici sau semnificativi în legătură cu metodologia utilizată pentru determinarea indicelui de referință și cu procedura de evaluare internă și de aprobare a metodologiei, precum și în legătură cu procedurile pentru modificarea substanțială a metodologiei (a se vedea pagina 21 din prezentul Jurnal Oficial).
         
      
      
         
            ANEXA II
            
               Informațiile care trebuie furnizate într-o cerere de înregistrare în temeiul articolului 34 din Regulamentul (UE) 2016/1011
            
            
                         
                     
                     
                        „A” înseamnă „Aplicabil”
                     
                  
                         
                     
                     
                        „N/A” înseamnă „Nu se aplică”
                     
                  
                        Punctul din anexa I
                     
                     
                        Entitățile supravegheate care furnizează numai indici de referință necritici
                     
                     
                        Entitățile care furnizează numai indici de referință necritici
                     
                  
                        1.   Informații generale
                        
                     
                  
                        1(a)
                     
                     
                        Numele complet
                     
                     
                        A
                     
                     
                        A
                     
                  
                        1(b)
                     
                     
                        Adresa
                     
                     
                        A
                     
                     
                        A
                     
                  
                        1(c)
                     
                     
                        Forma juridică
                     
                     
                        A
                     
                     
                        A
                     
                  
                        1(d)
                     
                     
                        Site web
                     
                     
                        A
                     
                     
                        A
                     
                  
                        1(e)
                     
                     
                        Persoana de contact
                     
                     
                        A
                     
                     
                        A
                     
                  
                        1(f)
                     
                     
                        Situația actuală în materie de autorizare
                     
                     
                        A (1)
                        
                     
                     
                        A (1) pentru entitățile supravegheate
                        N/A pentru entitățile nesupravegheate
                     
                  
                        1(g)
                     
                     
                        Activitățile desfășurate
                     
                     
                        A (1)
                        
                     
                     
                        A (1)
                        
                     
                  
                        1(h)
                     
                     
                        Documente constitutive
                     
                     
                        A (1)
                        
                     
                     
                        A (1)
                        
                     
                  
                        1(i)
                     
                     
                        Structura grupului
                     
                     
                        A (1)
                        
                     
                     
                        A (1)
                        
                     
                  
                        1(j)
                     
                     
                        Declarația pe propria răspundere privind buna reputație
                     
                     
                        A (1)
                        
                     
                     
                        A (1)
                        
                     
                  
                        1(k)
                     
                     
                        Numărul de indici de referință
                     
                     
                        A
                     
                     
                        A
                     
                  
                        2.   Structura organizatorică și guvernanța
                        
                     
                  
                        2(a)
                     
                     
                        Structura organizatorică internă
                     
                     
                        A
                     
                     
                        A
                     
                  
                        2(b)
                     
                     
                        Angajați
                     
                     
                        A
                     
                     
                        A
                     
                  
                        2(c)
                     
                     
                        Resurse umane
                     
                     
                        A
                     
                     
                        N/A
                     
                  
                        3.   Conflicte de interese
                        
                     
                  
                        3(a)
                     
                     
                        Politici și proceduri
                     
                     
                        A (2)
                        
                     
                     
                        A (2) sub forma unui rezumat
                     
                  
                        3(b)
                     
                     
                        Conflicte de interese semnificative
                     
                     
                        A
                     
                     
                        N/A
                     
                  
                        3(c)
                     
                     
                        Structura de remunerare
                     
                     
                        A
                     
                     
                        A
                     
                  
                        4.   Structura de control intern, funcția de supraveghere și cadrul de responsabilitate
                        
                     
                  
                        4(a)
                     
                     
                        Politicile și procedurile de monitorizare a activităților de furnizare a unui indice de referință
                     
                     
                        A
                     
                     
                        A (3) sub forma unui rezumat
                     
                  
                        4(b)
                     
                     
                        Procedurile interne privind stabilirea și publicarea unui indice de referință
                     
                     
                        A
                     
                     
                        A sub forma unui rezumat
                     
                  
                        4(c)
                     
                     
                        Raportarea internă a încălcărilor
                     
                     
                        A
                     
                     
                        A sub forma unui rezumat
                     
                  
                        5.   Descrierea indicilor de referință furnizați
                        
                     
                  
                        5(a)
                     
                     
                        Descriere
                     
                     
                        A (4)
                        
                     
                     
                        A sub forma unui rezumat
                     
                  
                        5(b)
                     
                     
                        Piața subiacentă
                     
                     
                        A (4)
                        
                     
                     
                        A sub forma unui rezumat
                     
                  
                        5(c)
                     
                     
                        Contribuitori
                     
                     
                        A (4)
                        
                     
                     
                        A sub forma unui rezumat
                     
                  
                        5(d)
                     
                     
                        Corecții
                     
                     
                        A (4)
                        
                     
                     
                        A sub forma unui rezumat
                     
                  
                        5(e)
                     
                     
                        Modificări și încetarea furnizării
                     
                     
                        A (4)
                        
                     
                     
                        A sub forma unui rezumat
                     
                  
                        6.   Date de intrare și metodologie
                        
                     
                  
                        6(a)(i)
                     
                     
                        Descrierea datelor de intrare utilizate
                     
                     
                        A (4)
                        
                     
                     
                        A sub forma unui rezumat
                     
                  
                        6(a)(ii)
                     
                     
                        Date de intrare – suficiente, adecvate și verificabile
                     
                     
                        A (4)
                        
                     
                     
                        A (5) sub forma unui rezumat
                     
                  
                        6(a)(iii)
                     
                     
                        Contribuitori
                     
                     
                        A (4)
                        
                     
                     
                        A sub forma unui rezumat
                     
                  
                        6(a)(iv)
                     
                     
                        Evaluarea datelor de intrare ale contribuitorului și validarea datelor de intrare
                     
                     
                        A (6)
                        
                     
                     
                        N/A
                     
                  
                        6(b)(i)
                     
                     
                        Descrierea metodologiei
                     
                     
                        A (4)
                        
                     
                     
                        A sub forma unui rezumat
                     
                  
                        6(b)(ii)(1)
                     
                     
                        Validare/Revizuire
                     
                     
                        A (4)
                        
                     
                     
                        A sub forma unui rezumat
                     
                  
                        6(b)(ii)(2)
                     
                     
                        Modificare substanțială
                     
                     
                        A (6)
                        
                     
                     
                        N/A
                     
                  
                        7.   Externalizare
                        
                     
                  
                        7(a)
                     
                     
                        Contracte
                     
                     
                        A (6)
                        
                     
                     
                        N/A
                     
                  
                        7(b)
                     
                     
                        Funcțiile externalizate
                     
                     
                        A (6)
                        
                     
                     
                        A sub forma unui rezumat
                     
                  
                        7(c)
                     
                     
                        Control
                     
                     
                        A (6)
                        
                     
                     
                        A sub forma unui rezumat
                     
                  
                        8.   Altele
                        
                     
                  
                        8(a)
                     
                     
                        Informații suplimentare
                     
                     
                        A
                     
                     
                        A
                     
                  
                        8(b)
                     
                     
                        Formă
                     
                     
                        A
                     
                     
                        A
                     
                  
               (1)  Cu excepția cazului în care este deja supravegheată de aceeași autoritate competentă pentru alte activități decât furnizarea de indici de referință.
            
               (2)  Un solicitant poate alege să nu furnizeze informațiile legate de punctul 3 litera (a) subpunctul (iii) din anexa I, în ceea ce privește un indice de referință semnificativ sau nesemnificativ pe care îl furnizează.
            
               (3)  Un solicitant poate omite să furnizeze informațiile solicitate la punctul 4 litera (a) subpunctul (iii) din anexa I, cu excepția informațiilor privind instituirea și menținerea unei funcții de supraveghere permanentă – punctul 4 litera (a) subpunctul (iv) și punctul 4 litera (a) subpunctul (v) din anexa I – pentru unele informații care trebuie furnizate cu privire la cadrul de control și de responsabilitate în ceea ce privește un indice de referință nesemnificativ pe care îl furnizează.
            
               (4)  O entitate supravegheată care furnizează atât indici de referință semnificativi, cât și indici de referință nesemnificativi poate prezenta aceste informații sub forma unui rezumat în ceea ce privește indicii de referință nesemnificativi.
            
               (5)  Un solicitant poate alege să nu furnizeze informațiile legate de caracterul verificabil al datelor de intrare în ceea ce privește un indice de referință nesemnificativ pe care îl furnizează.
            
               (6)  O entitate supravegheată care furnizează atât indici de referință semnificativi, cât și indici de referință nesemnificativi poate prezenta aceste informații numai pentru indicii de referință semnificativi pe care îi furnizează.